b'\n_START_ARTICLE_\nDewa Garuda\n_START_PARAGRAPH_\nGaruda (Sanskrit/bahasa Jawa/Bahasa Bali/bahasa Indonesia: garu\xe1\xb8\x8da \xe0\xa4\x97\xe0\xa4\xb0\xe0\xa5\x81\xe0\xa4\xa1, helang; P\xc4\x81li garu\xe1\xb8\xb7a; Bahasa Burma: \xe1\x80\x82\xe1\x80\xa0\xe1\x80\xaf\xe1\x80\x94\xe1\x80\xba, [\xc9\xa1\xc9\x99l\xc3\xb2u\xc9\xb4]; bahasa Tamil: karutan; bahasa Thailand/bahasa Lao/bahasa Khmer: \xe0\xb8\x84\xe0\xb8\xa3\xe0\xb8\xb8\xe0\xb8\x91 khrut; bahasa Melayu: garuda; bahasa Mongol: garid \xd0\xb3\xd0\xb0\xd1\x80\xd1\x8c\xd0\xb4) merupakan burung gergasi mitos atau makhluk seperti burung yang wujud dalam mitos Hindu dan Buddha._NEWLINE_Dari pandangan India, Garuda merupakan nama Hindu bagi buruj Aquiladan "Brahminy kite" di anggap sebagai perwakilan kini bagi Garuda._NEWLINE_Indonesia mengambil pendekatan lebih stylis bagi gambaran Garuda sebagai simbol kebangsaannya, di mana ia menggambarkan helang (lebih besar berbanding "Brahminy kite").  Ia juga dikenali ramai sebagai syarikat pengangkutan udaraIndonesia, i.e., Garuda Indonesia. Akhir-akhir ini ia turut merujuk kepada Pasukan Bola Sepak Indonesia National dalam perlawanan antarabangsa, sebagai Pasukan Garuda.\n_START_SECTION_\nDalam Hindu\n_START_PARAGRAPH_\nDalam agama Hindu, Garuda merupakan dewa kecil tunggangan (vahanam) bagi Dewa Vishnu. Garuda digambarkan sebagai memiliki tubuh keemasan dengan badan sasa lelaki bermuka putih, bersayap merah, berparuh lang dengan mahkota pada kepalanya. Dewa silam ini dikatakan besar, cukup besar untuk melindungi matahari._NEWLINE_Garuda diketahui sebagai musuh temurun kepada keturunan ular N\xc4\x81ga dan diketahui makan hanya ular, tabiat yang mungkin merujuk kepada "Short-toed Eagle" sebenar di India. Gambaran Garuda seringkali digunakan sebagai tangkal atau sihir bagi melindungi pemakainya daripada serangan ular dan racunnya, kerana raja burung merupakan musuh ketatnya dan "pemakan ular". Garudi Vidya merupakan jampi menentang racun ular bagi menghapuskan pelbagai jenis kejahantan.'